**LOVE**

**Vedtaget på generalforsamlingen den 28. september 1974**

**§ 1.**

Klubbens navn er Kløvermarkens Tennis Klub (KTK), og dens hjemsted er København. Den er stiftet i 1926

og er indmeldt i Dansk Tennis Forbund i maj 1931 og er tillige medlem afTennisØst. KTK er desuden optaget som medlem af DGI i december 2017.

**§ 2.**

Klubbens formål er,

at dyrke tennissport efter Dansk Tennis Forbunds regler,

at virke for spillets udbredelse, samt

at virke for godt sammenhold og kammeratskab blandt medlemmerne i form af møder og selskabelige sammenkomster i sæsonens løb.

**§ 3.**

Medlemmerne, herunder bestyrelsesmedlemmerne, hæfter for klubbens økonomiske drift og dispositioner alene med deres kontingent.

**§ 4.**

Principielt kan enhver person optages som aktivt eller passivt medlem af klubben. Personer, der er i

restance til KTK eller andre sportsklubber, kan dog ikke optages før end alle restancer er betalt.

**§ 5.**

Ethvert medlem er forpligtet til at overholde klubbens love og reglementer og har ret til at benytte klubbens anlæg i henhold til disse. Bestyrelsen kan ved særlige arrangementer suspendere medlemmernes almindelige adgangsret til banerne.

Ethvert aktivt medlem har ret til at deltage i alle generalforsamlinger, til at benytte klubbens baner og til at deltage i klubbens turneringer og sammenkomster.

Ethvert passivt medlem har adgang til alle generalforsamlinger uden stemme-, men med taleret samt

adgang til klubbens anlæg, dog kun som tilskuer til banerne, samt til alle klubbens sammenkomster.

Ved eksklusion, jfr. § 11, bortfalder medlemmets rettigheder med omgående virkning. Det pågældende

medlem kan dog indanke sagen for generalforsamlingen, hvortil vedkommende da har adgang og taleret.

**§ 6.**

Medlemskabet er bindende for både en udendørs- og en indendørssæson, dvs. et helt år, der løber fra ultimo april til ultimo april. Hvis medlemsskabet ikke fornys i løbet af udendørssæsonen betragtes den pågældende som udmeldt.

Ved første indmeldelse betales et indskud, hvis størrelse fastsættes på generalforsamlingen. Såfremt

medlemsskabet ikke er fornyet, betales ved ny indmeldelse det af generalforsamlingen fastsatte indskud.

Indskud skal ikke betales ved overgang fra passivt til aktivt medlem.

**§ 7.**

Ved enhver udendørssæsons begyndelse og inden spillet påbegyndes, betaler alle medlemmer det for året fastsatte kontingent.

Medlemmer kan optages som ”aktive med begrænset spillemulighed”. Disse medlemmer er underlagt klubbens øvrige love. Begrænsninger kan findes i ”Banetegningsreglementet”.

Kvittering for betalt medlemskontingent skal kunne forevises på forlangende.

Bestyrelsen kan i særlige tilfælde godkende, at kontingentet betales i rater.

Bestyrelsen er bemyndiget til at træffe særlige aftaler om kontingentets størrelse i tilfælde, hvor personer kun kan spille i et meget begrænset tidsrum.

**§ 8.**

Generalforsamlingen er klubbens højeste myndighed og afgør alle spørgsmål ved simpel majoritet, dog skal lovændringer, lovtilføjelser og indankede eksklusioner vedtages med ¾ af de afgivne stemmer. Vedrørende opløsning, se dog § 14.

En lovlig indvarslet generalforsamling er beslutningsdygtig uanset det fremmødte antal medlemmer.

Stemmeret har ethvert aktivt medlem over 18 år, der er til stede ved generalforsamlingen, eller som ved skriftlig fuldmagt har bemyndiget et andet medlem til at stemme for sig. Fuldmagten gælder dog kun ved bestemte på fuldmagten angivne afstemninger og skal indeholde den ønskede stemmeafgivning.

Afstemninger foretages ved håndsoprækning, men skal foretages skriftligt, såfremt mindst 5 medlemmer forlanger det.

Ved stemmelighed bortfalder et forslag.

**§ 9.**

Ordinær generalforsamling afholdes én gang om året i februar-marts måned.

Når datoen for generalforsamlingen er fastsat meddeles det på klubbens hjemmeside, dog mindst 5 uger før

generalforsamlingen.

Generalforsamlingen bekendtgøres ved opslag i klubben og på klubbens hjemmeside, samt pr. mail til alle medlemmer, der har opgivet mailadresse, med mindst 14 dages varsel og med angivelse af dagsorden, der

altid skal indeholde mindst følgende punkter:

1. Valg af dirigent.

2. Valg af referent.

3. Formandens beretning.

4. Fremlæggelse af det reviderede regnskab.

5. Indkomne forslag.

6. Forslag til sæsons budget, samt fastsættelse af kontingent og indskud.

7. Valg af bestyrelse og 2 suppleanter.

8. Valg af udvalg.

9. Valg af revisor.

10. Eventuelt.

På generalforsamlingen må kun behandles forslag der har været bestyrelsen (formanden) i hænde senest 3 uger før.

Forslag til vedtægtsændringer og regnskab udsendes med indkaldelse til generalforsamling.

Den på generalforsamlingen valgte dirigent må ikke være medlem af bestyrelsen.

**§ 10.**

Ekstraordinær generalforsamling kan af bestyrelsen indkaldes med mindst 8 dages varsel ved opslag i klubhuset og på klubbens hjemmeside, samt pr. mail til alle medlemmer, der har opgivet mailadresse.

Endvidere skal opslag om/indkaldelse til ekstraordinær generalforsamling ske med mindst 14 dages varsel, hvis mindst 5% aktive medlemmer fremsætter motiveret anmodning herom.

**§ 11.**

Klubben ledes af en bestyrelse på *8 (erstatter ”7”)* medlemmer, der har tegningsret for foreningen.

Bestyrelsesposterne er som udgangspunkt følgende:

1. Formanden for klubben.

2. Kassereren, der har ansvaret for den daglige økonomiledelse.

3. Anlægsinspektøren, der har ansvaret for baneanlægget.

4. Turneringslederen, der har ansvaret for interne turneringer og klubbens turneringshold for seniorer, veteraner og motionister, herunder træningstilbud til disse.

5. Juniorlederen, der har ansvaret for klubbens juniortræning og -aktiviteter.

6. *Kommunikations- og Sponsoransvarlig, der har ansvaret for kommunikation og sponsor-/fondsarbejde samt mødereferater og mødeindkaldelser (erstatter ”IT- og Kommunikationsansvarlig, der har ansvaret for hjemmeside og kommunikation”)*.

7. Breddeformanden, der har ansvaret for organiseret træning og aktiviteter i bredderegi.

*8. IT- og Dataansvarlig, der har ansvaret for IT-systemer, data og hjemmeside. (tilføjes)*

De første fire danner et administrationsudvalg, der kan foretage dispositioner i situationer, hvor hele bestyrelsens beslutning ikke kan afventes uden væsentlig ulempe for klubbens drift og virke.

Bestyrelsen konstituerer sig selv og definerer arbejdsindholdet for hvert enkelt medlem af bestyrelsen.

Endvidere findes der følgende udvalg, som har til opgave at hjælpe udvalgsformændene i disses

ansvarsområder:

1. Baneudvalget på 3 medlemmer inklusive Anlægsinspektøren.

2. Spilleudvalget på 3 medlemmer inklusive Turneringslederen.

3. Juniorudvalget på 3 medlemmer inklusive Juniorlederen.

4. Kommunikations*- og Sponsorudvalget (tilføjes)* på 2 medlemmer inklusive den *(”IT- og” fjernes)* Kommunikationsansvarlige.

5. Festudvalget på 2 medlemmer inklusive Festudvalgsformanden.

6. Veteranudvalget på 3 medlemmer.

7. Breddeudvalget på 3 medlemmer inklusive Breddeformanden.

8. Cafeudvalget på 3 medlemmer.

9. Bestyrelsen for den selvejende institution består 5 medlemmer hvoraf KTK`s bestyrelse hvert år udpeger 3 medlemmer. Generalforsamlingen vælger 2, der er valgt for 2 år ad gangen. Disse vælges i ulige år.

Udvalgene kan efter behov udvides af udvalgsformændene.

Bestyrelsen vælger selv blandt sine medlemmer en næstformand; under bortrejse m.v. må også de andre bestyrelsesposter dækkes af stedfortrædere. Endvidere vælger bestyrelsen en repræsentant til *Tennis Øst (erstatter ”Københavns Tennis Union”)*.

Bestyrelsen er bemyndiget til at varetage alle klubbens anliggender samt disponere over dens midler til klubbens bedste, alt under ansvar over for generalforsamlingen. Dog skal større økonomiske dispositioner godkendes af generalforsamlingen.

Bestyrelsen kan endvidere i særlige tilfælde ekskludere et medlem, hvis den pågældende trods gentagne henstillinger nægter at indordne sig under gældende love og regler. Ved eksklusioner kræves ¾ majoritet af de fremmødte bestyrelsesmedlemmer.

Det daglige arbejde forestås af de enkelte bestyrelsesmedlemmer og disses udvalg inden for deres

ansvarsområder. Bestyrelsen skal til stadighed holdes underrettet om alle væsentlige forhold, og afgørelser af større betydning kan kun træffes af selve bestyrelsen.

Kassereren skal føre nøjagtigt regnskab over alle klubbens indtægter og udgifter, og skal løbende kunne redegøre for klubbens økonomiske situation i henhold til budget.

Bestyrelsesmedlemmerne har hver én stemme, og alle afgørelser træffes ved simpelt flertal; dog tæller formandens stemme dobbelt i tilfælde af stemmelighed. Mindst halvdelen af bestyrelsen skal dog være til stede, når en beslutning træffes.

Bestyrelsen aftaler selv en ramme for bestyrelsesarbejdet og drager omsorg for, at der føres referat over alle møder.

Bestyrelsen udarbejder reglementer for benyttelse af klubbens baner og øvrige anlæg.

**§12.**

Bestyrelsen og to suppleanter vælges normalt på den årlige ordinære generalforsamling blandt de aktive medlemmer.

Medlemmerne af bestyrelsen vælges af hensyn til kontinuiteten i klubarbejdet for en toårig periode, idet der

på ulige årstal er valg af de 4 medlemmer, der i § 11 er anført med ulige numre og på lige årstal af de øvrige.

Genvalg er tilladt.

Såfremt et bestyrelsesmedlem fratræder i periodens løb, træder en suppleant ind i resten af perioden, og bestyrelsen konstituerer sig selv.

Medlemmerne af de forskellige udvalg vælges for et år ad gangen og kan genvælges.

**§ 13.**

Klubbens regnskabsår løber fra den 1. januar til den 31. december, og regnskabet skal inden generalforsamlingen revideres og godkendes af intern revisor valgt på generalforsamlingen.

Den interne revisor skal tilse regnskabet og foretage jævnlige kasseeftersyn i løbet af sæsonen.

Det reviderede regnskab skal udsendes sammen med indkaldelse til generalforsamlingen.

**§ 14.**

Klubben kan kun opløses på en særlig dertil indkaldt generalforsamling, hvoraf mindst halvdelen af de

stemmeberettigede er til stede, og hvor der er 4/5 majoritet for denne beslutning.

Opnås dette ikke, men dog mindst halvdelen af stemmerne ønsker opløsning, indkaldes der med mindst 8

dages varsel til en ny generalforsamling, på hvilken beslutningen kan træffes med simpelt flertal.

I tilfælde af opløsning skal klubbens midler tilfalde velgørende eller sportslige formål.

Bestemmelse om, hvorledes eventuelle midler skal fordeles, træffes ved simpelt flertal af den opløsende

generalforsamling.

Love revideret den 28. oktober 1978, 7. februar 1981, 6. februar 1982, 17. februar 1983,19. februar 1985, 18. februar 1987, 20. februar 1992, 20. februar 1996, 20. februar 2001, 20. februar 2002, 1. marts 2006, 28. februar 2007, 12. marts 2008, 18. marts 2009, 22. marts 2012, 26. marts 2014, 22. marts 2018, 26. marts 2019 *og 27. maj 2020 (tilføjes)*.